Държавен вестник, бр. 35, 2014 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  35
(3) Годишната програма за одитната дейност 
на Сметната палата се предоставя на Народното 
събрание в 7-дневен срок от нейното приемане 
или изменение.
(4) Годишната програма за одитната дейност 
на Сметната палата в частта за одита на средства 
от фондове и програми на Европейския съюз 
се изпраща на Европейската сметна палата и 
на Европейската комисия за сведение.
Бюджет на Сметната палата
Чл. 15. (1) Сметната палата съставя проект 
на годишния си бюджет, който представя в 
Министерството на финансите за включване 
в проекта на закона за държавния бюджет за 
съответната година.
(2) Министерският съвет не може да изменя 
проекта на бюджета на Сметната палата, а само 
изразява становище по него пред Народното 
събрание.
(3) Сметната палата има самостоятелен 
бюджет, който е част от държавния бюджет.
(4) Разпоредител с бюджета на Сметната 
палата е председателят на Сметната палата.
Сътрудничество с институции в Република 
България
Чл. 16. (1) При осъществяване на своята 
дейност Сметната палата си сътрудничи със:
1. държавни органи с цел повишаване на 
ефективността на контролната система и борба 
с престъпността и корупцията;
2. професионални и неправителствени ор-
ганизации с цел обмен на добри практики и 
професионално развитие.
(2) Конкретните форми на сътрудничество 
с институциите и организациите по ал. 1 се 
определят със съвместни споразумения.
Сътрудничество с Европейската сметна па-
лата и други върховни одитни институции. 
Представителство
Чл. 17. (1) Сметната палата си сътрудничи 
с Европейската сметна палата и с върховни 
одитни институции на други страни в областта 
на външния одит и представлява Република 
България в международните организации на 
върховните одитни институции.
(2) Сметната палата може да извършва 
съвместни одити с Европейската сметна 
палата на средства по чл. 13, ал. 2, т. 4 и с 
върховни одитни институции на други страни 
по изпълнението на международни актове по 
чл. 13, ал. 2, т. 9, когато това е предвидено в 
подписани споразумения.
Организация на дейността на Сметната палата
Чл. 18. (1) Дейността на Сметната палата 
се организира в отделения.
(2) Отделенията се изграждат на функцио-
нален принцип.
(3) Броят и обхватът на дейността на отде-
ленията се определят с решение на Сметната 
палата.
(4) В отделенията могат да се обособяват 
структурни звена.
Ръководство на одитните отделения
Чл. 19. (1) Отделенията се ръководят от 
членове на Сметната палата, които се опре-
делят с нейно решение по предложение на 
председателя. Член на Сметната палата може 
да ръководи само едно отделение.
(2) Правомощията на член на Сметната 
палата като ръководител на отделение се 
определят в този закон и се упражняват по 
ред и начин, определени в правилника за ус-
тройството и организацията на дейността на 
Сметната палата и вътрешните актове, уреж-
дащи одитната дейност.
Правомощия на членовете на Сметната палата 
като ръководители на отделения
Чл. 20. (1) Членовете на Сметната палата: 
1. ръководят одитните отделения;
2. планират и разпределят ресурсите, необ-
ходими за изпълнение на одитните задачи от 
обхвата на съответните отделения;
3. внасят за разглеждане и приемане на 
заседание на Сметната палата одитни доклади, 
заедно с постъпилите по тях становища, изгот-
вените заключения и препоръки за подобряване 
на дейността на одитираните обекти;
4. упражняват и други правомощия, възло-
жени им по силата на закон, по ред и начин, 
установени с вътрешен акт или заповед на 
председателя на Сметната палата;
5. носят отговорност за организацията на 
одитната дейност и нейното качество.
(2) При отсъствие на член на Сметната 
палата неговите правомощия като ръководител 
на отделение се упражняват от друг член на 
Сметната палата, определен със заповед на 
председателя.
Г л а в а  ч е т в ъ р т а
ПРАВА И ЗАДЪЛЖЕНИЯ НА СЛУЖИТЕ-
ЛИТЕ В СМЕТНАТА ПАЛАТА
Служители на Сметната палата
Чл. 21. (1) Служители на Сметната палата са 
одиторите и служителите на администрацията.
(2) Сметната палата осъществява одитните 
си правомощия чрез одиторите.
(3) Служителите на администрацията об-
служват одитната и административна дейност 
на Сметната палата.
Права и задължения по трудови правоотношения
Чл. 22. (1) Трудовите правоотношения на 
служителите на Сметната палата се уреждат 
съгласно разпоредбите на Кодекса на труда.
(2) Служителите са длъжни да спазват изис-
кванията на Етичния кодекс на служителите в 
Сметната палата и наръчника за прилагане на 
Международно признатите одитни стандарти и 
одитната дейност на Сметната палата. При не-
изпълнение на тези изисквания на служителите 
на Сметната палата могат да бъдат налагани 
дисциплинарни наказания при условията и по 
реда, определени в Кодекса на труда.